शीर्षक: 1917 रशियन क्रांती : जेव्हा गे समुदायाला मिळालं औटघटकेचं स्वातंत्र्य\nवरील काल्पनिक लेखाचे शीर्षक दिल्यास, लेखाची कल्पना करा.\n
अफॅन्सी शौर यांनी आयोजित केलेल्या गे लग्नासाठी आलेली मंडळी

शिवाय, लष्कर, नौदलमधील काही कनिष्ठ अधिकारी होते. आणखी एक महिला होती, जिनं पुरुषांचा सूट परिधान केला होता. 

पेट्रोग्रॅडनं यापूर्वी असं काहीही पाहिलं नव्हतं. फक्त पार्टीसाठी पाहुणे येणार का, याची शौर यांना चिंता होती. म्हणून त्यांनी या भव्य सोहळ्याच्या आयोजनासाठी जीवाचं रान केलं होतं.

रशियन चालीरीतींनुसार या सोहळ्यात शौर यांनी कुठलीही कसर राहू दिली नाही. मस्त मेजवानी, पालकांचे आशिर्वाद आणि त्यानंतर गायनाचा कार्यक्रम, असं सारं काही होतं. 

रशियातील गे समुदायासाठी सहिष्णुतेचा हा अल्पसा कालावधी होता. 

'ऑक्टोबर क्रांती'नंतर बोल्शेविकांनी देशाचे कायदे रद्दबातल ठरवून नवीन कायदे लिहिले. त्यांनी दोन फौजदारी संहिता लिहिल्या - एक 1922 मध्ये आणि दुसरी 1926 मध्ये, ज्यात गे सेक्सवर बंदीचे नियम नव्हते. पण, पेट्रोगार्डमध्ये असं लग्न होईल, हे काही अपेक्षित नव्हतं.

महिलांच्या पोशाखातील तरुणांसोबत रशियाचे नाविक

पण, शौर गुप्तचर पोलिसांचे सदस्य होते. आणि या लग्नसमारंभाच्या अखेरीस सहभागी झालेल्या सर्व पाहुण्यांना अटक करण्यात आली. 

शौर यांच्यानुसार या समारंभाचे आयोजन त्यांनी आपल्या वरिष्ठांच्या सांगण्यावरून केलं होतं. त्यांचा असा दावा होता की हे माजी सैनिक क्रांतीचे विरोधक होते आणि त्यांना तरुण 'रेड आर्मी'ला आतून संपवायचं आहे. 

शौर यांचे हे आरोप तग धरू शकले नाहीत आणि हा खटला नंतर बंद झाला. या 'क्रांतीच्या विरोधकां'ना तात्पुरती दमदाटी देऊन सोडून देण्यात आलं.

'आपला माणूस' कसा ओळखायचा?

क्रांतीच्या पूर्वीपासूनच रशियातील गे पुरुष एका भूमिगत समुदायाचा भाग होते. एकमेकांना ओळखण्यासाठी त्यांची फॅशनची 'सांकेतिक भाषा' होती.

महिलांचे पोशाख परिधान करणारा हान्सी स्टर्न 1920 च्या दशकात प्रसिद्ध होता.

सेंट पीटरसर्बगमध्ये ते लाल टाय किंवा लाल शाल घालायचे आणि पॅंटचा खिसा शिवलेला असायचा. 

काही जण चेहऱ्यावर खूप पावडर आणि मस्कारा लावायचे. 

'क्रांती'नंतर हा भूमिगतांचा असा 'मूक नटाचा' हा लुक फक्त गे पुरुषांची फॅशन न राहता अधिकाधिक मुख्य प्रवाहात आला. 

आधी क्रांती आणि मग गृहयुद्धानंतर रशियाला फार मोठ्या अडचणींना तोंड द्याव लागलं होतं. यामुळे युरोपातील गे पुरुषांसारखे कपडे आणि अक्सेसरिज इथल्या गे पुरुषांना वापरणं कठीण जात होतं. 

कायदेशीर पण तरीही शिक्षा

जर्मन संशोधक मॅग्नस हर्शफेल्ड...